### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. június 25-én tartott nyílt ülése jegyzőkönyvéből, a 157/2010. (VI.25.) KT. sz. határozat 1. pontjáról

**Tárgy: A Farkas Gyula Közoktatási Intézmény reorganizációs tervéhez kapcsolódó intézkedések**

**A Képviselő-testület 34 igen szavazattal – egyhangúlag - az alábbi határozatot hozta:**

## H A T Á R O Z A T

**157/2010. (VI. 25.) KT. sz. hat.**

* 1. Békés Megye Képviselő-testülete tudomásul veszi a Farkas Gyula Közoktatási Intézménynek, az előterjesztésben bemutatott, alább felsorolt intézkedéseit, amelyeket a hatékonyabb feladat-ellátás érdekében tesz:
* tangazdaság működésének racionalizálása
* a gyógypedagógiai intézményegység személyi és tárgyi feltételeinek optimalizálása
* karbantartás - szakképzés összehangolása
* azonnali takarékossági intézkedések bevezetése
* új szervezeti struktúra bevezetése
* az oktatás, képzés megújítása
* az intézmény kollégiumi, ezzel együtt tanszállói férőhelyeinek bővítése, maximális kapacitás kihasználás
* felnőttképzés megerősítése

Felelős: Czégény Gyula osztályvezető

Nyikora Illésné osztályvezető

Bornné Dr. Stefkovics Valéria mb. osztályvezető

Szlota József mb. igazgató

Határidő: 2010. december 31.

* 1. A Farkas Gyula Közoktatási Intézményben azon feladatokhoz, amelyekhez kapcsolódó kiadások finanszírozásához nem elegendő a normatív állami hozzájárulás, valamint az intézményi saját bevétel, Békés Megye Képviselő-testülete az állam mellett, az állami normatíván felül a következő finanszírozást rendeli el:

2009. évi túlfinanszírozásra: 78.092.000 Ft.

A 2010. évi támogatásra annak ismeretében tesz javaslatot, amennyiben az intézmény az I. félévi bevételekkel és kiadásokkal feladatonként tételesen elszámol.

Az intézmény 2009. évi túlfinanszírozása miatt biztosított többlettámogatás forrása a Békés Megyei Önkormányzat 2010. évi költségvetési rendelete 3.§-ának (7) bekezdése e.) pontjában - a Kormány által kötelezővé tett, nem kifizetett feladatokra - elkülönített működési céltartalék.

Békés Megye Képviselő-testülete utasítja Hivatalát, hogy a felügyeleti szervi támogatás előirányzatának módosítása épüljön be a soron következő testületi ülésen tárgyalandó költségvetési rendelet-módosítási napirendbe.

Felelős: Czégény Gyula osztályvezető

Nyikora Illésné osztályvezető

Szlota József mb. igazgató

Határidő: 2010. szeptember 30.

* 1. Békés Megye Képviselő-testülete a Farkas Gyula Közoktatási Intézménynél a reorganizációs tervével összhangban, az alábbi táblázatban felsorolt felújítási igényeket, a megjelölt összegben hagyja jóvá:

|  |  |  |  |
| --- | --- | --- | --- |
| Sorszám | Telephely | A munka megnevezése | Becsült bruttó költség (e Ft) |
| 1. | Békés, Hőzső u. 39. | Új igazgatási részleg kialakítása, 6 db vizesblokk felújítása (6 x 350 e Ft/db) | 5 125 |
| 2. | Békés, Hőzső u. 39. | Akadálymentesítés (rámpa készítése, küszöbmentesítés, 1 db WC kialakítása) | 2 500 |
| 3. | Békés, Hőzső u. 39, Petőfi u. 7. | Parkolók kialakítása | 725 |
| Összesen: | | | 8.350 |

A felújításra nyújtott felhalmozási célú felügyeleti szervi támogatás forrása a költségvetési rendelet 3.§-ának (7) bekezdése b.) pontjában – az átszervezésekre, intézményi kötelező feladatokra - elkülönített működési céltartalék.

Békés Megye Képviselő-testülete utasítja Hivatalát, hogy a felügyeleti szervi támogatás előirányzatának módosítása épüljön be a soron következő testületi ülésen tárgyalandó Békés Megyei Önkormányzat 2010. évi költségvetési rendelet-módosítási napirendbe.

Felelős: Czégény Gyula osztályvezető

Nyikora Illésné osztályvezető

Bornné Dr. Stefkovics Valéria mb.osztályvezető

Szlota József mb. igazgató

Határidő: 2010. szeptember 30.

* 1. Békés Megye Képviselő-testülete elrendeli, hogy a Dévaványa, Mátyás u. 1. sz. alatti ingatlanon lévő régi szakiskolai épületet, a szakiskolai ellátáshoz kapcsolódó – Dévaványa város tulajdonában álló - földterületet, a tankonyhát és a Túrér Vendégházat a Békés Megyei Szociális és Gyermekvédelmi Központ intézmény helyett a Farkas Gyula Közoktatási Intézmény működtesse tovább.

Békés Megye Képviselő-testülete utasítja Hivatalát a változások átvezetésére az intézmények alapító okirataiban, illetve a vagyonrendeletben, továbbá utasítja az érintett intézmények vezetőit, hogy tegyék meg a szükséges eljárási cselekményeket.

Felelős: Czégény Gyula osztályvezető

Nyikora Illésné osztályvezető

Bornné Dr. Stefkovics Valéria mb.osztályvezető

Dr. Pacsika György mb.osztályvezető

Sziszák Katalin igazgató

Szlota József mb. igazgató

Határidő: 2010. szeptember 30.

K.m.f.

Domokos László s. k. Dr. Dávid Sándor s. k.

elnök főjegyző

**A kiadmány hiteléül:**