### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. június 25-én tartott nyílt ülése jegyzőkönyvéből, a 157/2010. (VI.25.) KT. sz. határozat 3. pontjáról

**Tárgy: A Békés Megyei Szociális és Gyermekvédelmi Központ** **reorganizációs tervéhez kapcsolódó intézkedések**

**A Képviselő-testület 34 igen szavazattal – egyhangúlag - az alábbi határozatot hozta:**

## H A T Á R O Z A T

**157/2010. (VI. 25.) KT. sz. hat.**

* 1. Békés Megye Képviselő-testülete elrendeli, hogy a Békés Megyei Szociális és Gyermekvédelmi Központ felnőtt korú szociális szakellátottjainak ellátásához kapcsolódó, a normatíva, valamint a térítési díjak által nem fedezett kiadási részt a Körös-menti Szociális Centrum és a Hajnal István Szociális Szolgáltató Centrum térítse meg. A két szociális centrum a működési engedélyeikben meghatározott fogyatékos ellátotti férőhelyek arányában köteles 2010. január 1-től a többletkiadások megtérítésére, mindaddig, amíg a felnőtt korú szociális szakellátottak teljes körű áthelyezése meg nem történik a két szociális centrum valamelyikébe.

A kiadások megtérítése a felügyeleti szervi támogatás összegének átcsoportosításával történik, melyhez első alkalommal a 2010. I. félévről összevontan, a későbbiekben negyedévente a Szociális és Gyermekvédelmi Központ tételes elszámolást készít.

Békés Megye Képviselő-testülete utasítja Hivatalát, hogy a felügyeleti szervi támogatás előirányzatának módosítása épüljön be a soron következő testületi ülésen tárgyalandó Békés Megyei Önkormányzat 2010. évi költségvetési rendelet-módosítási napirendbe.

Felelős: Czégény Gyula osztályvezető

Nyikora Illésné osztályvezető

Sziszák Katalin igazgató

Dávid Zoltán igazgató

Maczik Éva Anna igazgató

Határidő: A 2010. I. félévi elszámolás elkészítésére: 2010. július 25.

A további negyedéves elszámolások elkészítésére: a tárgynegyedévet követő hó 25. napja.

3.2. Békés Megye Képviselő- testülete

* Kezdeményezi, hogy a krónikus ellátás vonatkozásában (beleértve az ápolási eseteket is) lépjen érvénybe a folyamatos és teljes értékű finanszírozás, felváltva azt a - jelenleg érvényben lévő – gyakorlatot, miszerint a krónikus fekvőbeteg szakellátásban eltöltött idő előrehaladtával az ellátás finanszírozása egyre csökken.
* Kezdeményezi, hogy a krónikus fekvőbeteg ellátás rendszerében kerüljön elismerésre és finanszírozásra az állapotuk miatt rászoruló gyermekkorúak krónikus ellátása is.
* Javasolja, hogy kerüljön sor a területi ellátási kötelezettség meghatározására vonatkozó jelenlegi eljárás felülvizsgálatára, és más speciális szakmacsoportokhoz hasonlóan az ápolási és krónikus osztályok vonatkozásában kerüljön sor a területi ellátási kötelezettségek egész megyét érintő kiterjesztésére.

3.3. Békés Megye Képviselő- testülete felhatalmazza Elnökét, hogy a 3.2. határozati pontban foglaltak vonatkozásában, a jelenleg hatályos jogszabályi előírások módosítása tárgyában felterjesztéssel éljen a Nemzeti Erőforrás Minisztérium felé, a felvetett – egészségügyi és szociális szakellátást is érintő - problémák megoldása érdekében.

Felelős: Domokos László elnök

Dr. Dávid Sándor főjegyző

Czégény Gyula osztályvezető

Dr. Kovács József főigazgató főorvos

Határidő: a határozat 3.2. és 3.3. pontja: 2010. július 10.

K.m.f.

Domokos László s. k. Dr. Dávid Sándor s. k.

elnök főjegyző

**A kiadmány hiteléül:**